Opposition i konsen long Palemen sitting nekis wik
Opposition i konsen se kavman i no redi long ol bill blong Palemen seken extra odinary sitting long nekis wik.
Lida blong Opposition, Honoroble Ralph Regenvanu, i resen arem nogud ia long wan pres konfrens long wik ia se kavman i no infomem ol Memba blong Palemen.
Mr Regenvanu i talem se kasem naoia i kat wan bill nomo i majua blong tokbaot nekis wik we hemi Ombudsman Amendment Act.
Hemi talem se kaen fasen olsem i brekem standing oda blong Palemen.
“Beis long standing oda we i rikwarem blong Kavman i sendem evri bill i ko long clerk blong Palemen bifo 15 dei, bifo taem blong tabolem olgeta long Palemen,” Mr Regenvanu i talem.
“Mo rikwamen blong clerk blong Palemen blong sendem ol bill ia long evri memba bifo 10 dei long taem blong sitting.
“Naoia i kat wan bill nomo blong tokbaot long mandei, ol narafala tri bill i no majua blong tokbaot.”
Opposition Lida, Mr Regenvanu, i askem kavman blong mekem gud wok blong hem mo rispektem Palemen.
“Bambae yumi stap tokbaot Ombudsman amendment act, we opposition i sapotem bae i pas afta bae i nomo kat nara bisnis blong tokbaot, ” Mr Regenvanu i talem.
“From i nomo kat eni bill i majua.
“Mo i nokat eni mosen we mifala i risivim, so from wanem yu kolem wan faev dei palemen we i nokat eni bisnis.
“Narafala samting se se evri bill ia mifala i risivim vinis long odinary session; ol semak bill ia yu kam nomo putum long Palemen se ol bill ia bae yumi tokbaot mbe oli no even save mekem hem ia.”
Kavman i rispon mo talem se Spika blong Palemen nao i singaotem Palemen sitting ia mbe i no Prime Minista.
Pablik Relasen Ofisa blong Kavman, Fred Vurobaravu, i se wanem we i stap long notis we i ko aot, hemia nao list blong bisnis blong seken extra odineri sitting i lukluk long hem.
Mr Vurobaravu i talem se folem ol bill we oli witdroem long las sitting bambae kavman i risabmitim mo i sapos blong tekem tri dei blong i majua blong debate.
Palemen seken extra odinary sitting bae i stat long mandei 23 August.
tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn scn_Latn tpi_Latn tpi_Latn vec_Latn tpi_Latn tpi_Latn eng_Latn